Fåvne var sønn til dvergekongen Reidmar og bror til Regin og Oter. Oter ble drept av Loke ved Andvarefossen, og Reidmar fikk en stor gullskatt i mannebot for ham – en skatt som Loke ranet fra dvergen Andvare. Det hvilte en forbannelse over gullskatten, og det endte med at Fåvne drepte sin far Reidmar og skapte seg om til en orm som voktet over skatten. Fåvne tok bolig på Gnitahei.